1991/93 m. Kandidatų mačai

1991/93 m. Kandidatų mačai – tai pasaulio šachmatų čempionato finalinis etapas, kuriame, pagal nuostatus atrinkti dalyviai, žaisdami mačus vieno minuso sistema, atrinko šachmatininką, kuris 1993 m. galėtų žaisti su Gariu Kasparovu mačą, dėl pasaulio šachmatų čempiono vardo. Juo tapo Naidželas Šortas.

Mačai

Dalyviai 
1991–1993 m. Kandidatų mačuose dalyvavo 15 didmeistrių: A. Karpovas (žaidė nuo ketvirtfinalio) J. Timanas, A. Jusupovas ir J. Spilmenas – 1988/90 m. kandidatų mačų pusfinalininkai; 11 dalyvių geriausiai pasirodžiusių 1990 m. tarpzoniniame turnyre Maniloje: Borisas Gelfandas, Vasilijus Ivančiukas, Višvanatanas Anandas, Naidželas Šortas, Gijula Saksas, Viktoras Korčnojus, Robertas Hiubneris, Predragas Nikoličius, Leonidas Judasinas, Sergejus Dolmatovas, Aleksejus Drejevas.

Nugalėtojų nustatymas 
FIDE Generalinė Asamblėja pakeitė kandidatų mačų nuostatus: aštuntfinalio ir ketvirtfinalio mačai žaidžiami po 8 partijas, pusfinalio – po 10, finalo – po 14. Nugalėtoju laikomas tas žaidėjas, kuris mače surenka daugiau taškų. Lygiųjų atveju, skiriamos dvi papildomos partijos su sutrumpinta laiko kontrole (po 1 val, po 30 ir po 15 min).

Aštuntfinaliai 
Šį kartą buvo žaidžiami ilgesni mačai (8 partijos) nei prėjusiuose kandidatų mačuose. Keturi mačai baigėsi lygiosiomis ir varžovai turėjo aiškintis, kas pateks į ketvirfinalį, žaisdami sutrumpintos laiko kontrolės dviejų partijų mikromačus. Trys mačai baigėsi nesužaidus visų partijų, nes varžovai surinko pakankamai taškų mačui laimėti.

Madrasas 

Aštuntfinalio mačas tarp A. Drejevo ir V. Anando vyko 1991 m. sausio – vasario mėn. Madrase.
Mačas prasidėjo V. Anando pergale, bet po vienų lygiųjų A. Drejevas 3-ioje partijoje išlygino mačo rezultatą. V. Anandas atsakė trimis pergalėmis iš eilės ir mačas pasibaigė įtikinama V. Anando pergale, atvėrusia kelią į ketvirtfinalį.

Sarajevas 

1991 m. sausio 24 – vasario 6 d. Sarajeve vyko du aštuntfinalio mačai.

Mačas tarp J. Timano ir R. Hiubnerio prasidėjo dvejomis lygiosiomis. Trečiąją partiją laimėjo J. Timanas ir išėjo į priekį vienu tašku. Po lygiųjų 4-oje partijoje dar kartą laimėjo penktojoje partijoje ir jau pirmavo dviem taškais. Dar po dvejų lygiųjų mačas anksčiau laiko pasibaigė jo naudai. J. Timanas pateko į ketvirtfinalį.

Kitas mačas vyko tarp B. Gelfando ir P. Nikoličiaus. Po lygiųjų mačo pradžioje, 2-ąją partiją laimėjęs P. Nikoličius pirmavo, bet jau sekančioje partijoje B. Gelfandas atstatė pusiausvirą. 

Po dviejų lygiųjų jis išsiveržė į priekį, bet paskutinėje, aštuntojoje partijoje P. Nikoličius laimėjo ir išlygino mačo rezultatą. 

Kas pateks į ketvirtfinalį varžovai aiškinosi žaisdami sutrumpintos laiko kontrolės (po 1 val.)  mačą iš dviejų partijų. Dėl figūrų spalvos buvo ištraukti nauji burtai. Papildomą mačą sėkmingiau žaidė B. Gelfandas, laimėjęs antrąją partiją. Jis pateko į ketvirtfinalį.

Veik an Zee 

Aštuntfinalio mačas tarp V. Korčnojaus ir Vengrijos didmeistrio Djulos Sakso vyko 1991 m. sausio 23 – vasario 5 d. Veik an Zeje.
Keturias pirmąsias partijas varžovai baigė taikiai. Penktąją laimėjo V. Korčnojus, bet jau sekančioje D. Saksas atsirevanšavo ir atstatė mačo pusiausvyrą. Daugiau rezultatyvių partijų nebuvo ir mačas baigėsi lygiosiomis - 4:4. Kas pateks į ketvirtfinalį sprendėsi žaidžiant papildomą, sutrumpintos laiko kontrolės, dviejų partijų mikromačą. Laimėjęs pirmąją papildomą partiją ir, sužaidęs antrąją lygiosiomis, V. Korčnojus pateko į ketvirtfinalį.

Londonas 

Aštuntfinalio mačas tarp Džonatano Spilmeno ir Naidželo Šorto vyko 1991 m. sausio – vasario mėn. Londone.
Mačo pirmąją partiją laimėjo N. Šortas, tačiau po lygiųjų antrojoje partijoję, trečiojoje J. Spilmenas atsirevanšavo ir išlygino mačo rezultatą. Po dar vienų lygiųjų J. Spilmenas išėjo į priekį laimėjęs penktąją, bet N. Šortas neleido ilgai jam pirmauti ir jau sekančioje partijoje išlygino mačo rezultatą. Per likusias dvi partijas varžovai nepasiekė persilaužimo ir mačas baigėsi lygiosiomis - 4 : 4. Kas pateks į ketvirtfinalį varžovai aiškinosi žaisdami papildomą, dviejų partijų greitųjų šachmatų (po 45 min.)  mikromačą. Dėl figūrų spalvos buvo ištraukti nauji burtai. Po lygiųjų pirmojoje N. Šortas laimėjo antrąją mikromačo partiją ir pateko į ketvirtfinalį.

Ryga 

Aštuntfinalio mačas tarp V. Ivančiuko ir L. Judasino vyko Rygoje 1991 m. sausio 24 – 30 d. 
Tai buvo trumpiausias aštuntfinalio mačas. Jis prasidėjo net keturiais iš eilės Leonido Judasino pralaimėjimais. Dar po vienų lygiųjų bendras mačo rezultatas tapo 4.5:0.5 ir  pasibaigė  įtikinama V. Ivančiuko  pergale. Jis pateko į ketvirtfinalį.

Ketvirtfinaliai 

Visos ketvirfinalio partijos vyko Briuselyje 1991 m. rugpjūčio 11 - 25] d.
 
Mačas tarp V. Anando ir tiesiai į ketvirtfinalį įtraukto A. Karpovo vyko atkakliai: trys pirmosios partijos baigėsi lygiosiomis ir nors A. Karpovas laimėjo ketvirtąją partiją, bet šeštojoje V. Anandas išlygino mačo rezultatą. Lygus rezultatas buvo ir po septintosios partijos, tad mačo likimas sprendėsi paskutiniojoje mačo partijoje. Ją laimėjo A. Karpovas, kuris ir pateko į pusfinalį.

Kitame mače tarp tarp N. Šorto ir B. Gelfando vyko atkakli kova. B. Gelfandas pasiekė pergalę jau pirmoje partijoje, bet N. Šortas, laimėjęs dvi partijas iš eilės (2-ąją ir 3-iąją), išsiveržė į priekį ir po lygiųjų sekančioje partijoje laimėjo penktąją partiją ir pirmavo dviem taškais. B. Gelfandas nesutriko: nugalėjo šeštojoje ir sumažino skirtumą. Žaidžiant  aštuntąją partiją, N. Šortui pakako lygiųjų, bet jis, nesitenkino lygiosiomis ir laimėjo mačą 5 : 3 bei pateko į pusfinalį.

Ketvirtfinalio mačas tarp V. Ivančiuko ir A. Jusupovo buvo vienintelis ketvirfinalyje pasibaigęs lygiosiomis. A. Jusupovas pirmasis pasiekė pergalę antrojoje partijoje, bet V. Ivančiukas sekančioje partijoje atsirevanšavo ir dar po vienų lygiųjų, laimėjęs penktąją partiją išėjo į priekį. Po to dvi partijos buvo lygiosios ir mačo rezultatas sprendėsi paskutinėje mačo partijoje. Ją laimėjęs, A. Jusupovas išlygino mačo rezultatą. Kas pateks į pusfinalį teko spręsti žaidžiant papildomą sutrumpintos kontrolės dviejų partijų mikromačą. A. Jusupovas laimėjo pirmąją mikromačo partiją ir po lygiųjų antrojoje iškovojo teisę žaisti pusfinalyje.

Ketvirfinalio mačo tarp J. Timano ir V. Korčnojaus rezultatas buvo lygus tik po pirmosios partijos. Laimėjęs antrąją ir trečiąją partijas, J. Timanas išlaikė dviejų taškų persvarą iki mačo pabaigos ir anksčiau laiko laimėjo mačą. J. Timanas pateko į pusfinalį.

Pusfinaliai 
Abu pusfinalio mačai vyko 1992 balandžio mėn. Linarese.

Mačas tarp A. Karpovo ir N. Šorto vyko atkakliai: A. Karpovas, laimėjęs pirmąją partiją pirmavo iki ketvirtosios, kurią laimėjo N. Šortas ir išlygino mačo rezultatą. Po lygiųjų penktojoje partijoje N. Šortas laimėjo šeštąją ir tašku išsiveržė į priekį, bet neilgam – jau sekančioje partijoje A. Karpovas išlygino rezultatą. Tai netenkino N. Šorto – jis laimėjo sekančią partiją ir vėl tašku pirmavo mače. Žaidžiant paskutinę partiją N. Šortui pakako lygiųjų, bet jis ir ją laimėjo bei pateko į finalą.

Mačas tarp A. Jusupovo ir J. Timano irgi buvo atkaklus: Artūras Jusupovas, laimėjęs pirmąją partiją, pirmavo iki ketvirtosios, bet J. Timanas ketvirtojoje išlygino mačo rezultatą. Jusupovas, laimėjęs sekančią partiją, vėl išėjo į priekį, bet J. Timanas, laimėjęs šeštąją, vėl išlygino.  po   lygiųjų septintojoje partijoje Janas Timanas, laimėjęs aštuntąją, pirmą kartą išsiveržė į priekį. Paskutinėje partijoje jam pakako lygiųjų, bet laimėjo ją ir mačą 6 : 4 bei pateko į finalą.

Finalas 
Finalinis, 16-kos partijų, mačas vyko 1993  m. sausio mėn.,  San Lorenzo del Eskoriale.
Mačas buvo atkaklus: po lygiųjų pirmojoje partijoje J. Timanas, laimėjęs antrąją, išsiveržė mače į priekį, bet jau po sekančių dvejų partijų, kurias laimėjo N. Šortas, atsiliko tašku. Po dviejų lygiųjų, laimėjęs septintąją partiją, J. Timanas vis tik išlygino mačo rezultatą, bet po lygiųjų aštuntojoje, N. Šortas, iš eilės laimėjęs dvi partijas, vėl pirmavo dviem taškais. 

Tai netenkino J. Timano, kuris laimėjęs vienuoliktąją partiją, sušvelnino rezultatą.  Tačiau N. Šortas, laimėjęs dvyliktąją, vėl atstatė dviejų taškų skirtumą. Per likusias dvi partijas N. Šortui, kad laimėtų mačą,  pakako vienerių lygiųjų, ką jis ir padarė, žaisdamas tryliktąją partiją. 

Tad Naidželas Šortas tapo finalinio mačo nugalėtoju ir iškovojo teisę žaisti mačą dėl pasaulio čempiono vardo su tuometiniu čempionu Gariu Kasparovu.

Šaltiniai

Nuorodos 
 1991-1993 m. Kandidatų mačai
 Robert Byrne. Šachmatai
 1991-93 m. Kandidatų mačų partijos
  1991 m. Kandidatų mačai

Kandidatų atrankos varžybos